Diari Oficial de la Generalitat Valenciana


Sumari del DOGV 6786, del 31-05-2012 (2012/5212)

RESOLUCIÓ de 3 de maig de 2012, de la Conselleria d'Educació, Formació i Ocupació, per la qual es modifica l'autorització al centre docent estranger Colegio Alemán de València.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6786

Data del DOGV
:   31-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5212


Data del document
:   03-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 3 de maig de 2012, de la Conselleria d'Educació, Formació i Ocupació, per la qual es modifica l'autorització al centre docent estranger Colegio Alemán de València. [2012/5212]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya Colegio Alemán, amb número de codi 45056075, de València, per la qual sol·licita la modificació de l'autorització per ampliació del nombre de llocs escolars.  
Per Orde de la Conselleria d'Educació de 7 d'octubre de 2009 (DOCV de 05.11.2009), es va autoritzar al centre ensenyances des de Kinderkrippe (corresponent al tercer curs del primer cicle d'Educació Infantil del sistema educatiu espanyol) fins a Gymnasium (corresponent al Batxillerat del sistema educatiu espanyol), per a alumnat espanyol i estranger, amb capacitat màxima per a 800 llocs escolars.  
  
La titularitat del centre ha presentat una certificació de data 7 de març de 2012, expedida per la representació diplomàtica de la República Federal d'Alemanya, acreditada a Espanya, en la qual se certifica, per als nivells de Grundschule i Beobachtungsstufe, l'autorització per a admetre 30 alumnes per cada un dels huit grups existents, en compte dels 25 alumnes per grup fins ara autoritzats, tot això motivat perquè el centre té autoritzats grups de 30 alumnes en la resta de nivells.  
  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, modificat pel Reial Decret 131/2010, de 12 de febrer (BOE de 12.03.2010); i la resta de legislació que resulta d'aplicació.  
Vista la proposta del director general d'Ordenació i Centres Docents de data 26 d'abril de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi: 06752845  
Denominació genèrica del centre: Centre privat estranger  
Denominació específica del centre: Colegio Alemán  
Titular: Asociación Cultural del Colegio Alemán  
Domicili: C/ Jaime Roig, núm.14 i núm.16  
Localitat: València (46607)  
Província: València  
El centre queda configurat de la manera següent:  
Ensenyances autoritzades:   
Currículum de la República Federal d'Alemanya.  
Autorització Kinderkrippe (corresponent al tercer curs del primer cicle d'Educació Infantil del sistema educatiu espanyol) fins a Gymnasium (corresponent al Batxillerat del sistema educatiu espanyol), amb capacitat màxima per a 840 llocs escolars. És a dir, s'amplia, en els nivells Grundschule i Beobachtungsstufe (corresponents a les ensenyances d'Educació Primària) la capacitat a 30 llocs escolars per grup.  
  
Alumnat autoritzat: espanyol i estranger.  
  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
  
Tercer  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present autorització tindrà efectes des del pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.92), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.98), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 3 de maig de 2012.- La consellera d'Educació, Formació i Ocupació, p.d. (R 22.06.2010, DOCV 6301, d'01.07.2010), el secretari autonòmic d'Educació: Rafael Carbonell Peris.